यदि आंकड़ों की बात करें तो एनडीए को तब भी बहुमत के लिए 44 सीटों की जरूरत होगी। इसका मतलब यह है कि उसे ऊपर बताए गए दूसरे समूह के कम से कम एक ऐसे क्षेत्रीय दल को अपने साथ लेना पड़ेगा, जो कि एनडीए को कम से कम 25 सीटें दे सके। यह क्षेत्रीय दल या तो टीएमसी हो सकता है या एआईएडीएमके। इन दोनों दलों का नेतृत्व अपनी मर्जी की मालिक महिलाओं के हाथों में है और वे इस समर्थन के बदले अपने राज्य व पार्टी के लिए बहुत कुछ चाहेंगी। यद्यपि ममता (टीएमसी) पश्चिम बंगाल पर चढ़ चुके भारी कर्ज की वसूली पर रोक लगवाने के लिए बेचैन हैं तथापि वे राज्य की 28 प्रतिशत मुस्लिम आबादी के कारण, खुलकर कुछ कर नहीं पा रही हैं। इस मुस्लिम आबादी में से 85 प्रतिशत ओबीसी हैं।